Альберт Бүлүүйүскэй

Альберт Бүлүүйүскэй (сурукка киирбит аата Альберт Семенович Егоров) — саха бэйиэтэ.

1943 сыллаахха кулун тутар 1 күнүгэр Кутанаҕа Сунтаар оройуонугар төрөөбүт. Үс састааҕар менингииттээн имбэлиит буолбута. Кинини уҥа өттүн барытын охсор охсубут: доҕолоҥ атахтаах, онтон илиитэ тутаах да туппат буолбут. Ыарыһах буолан үөрэҕин элбэхтэ көтүтэрэ, араас оскуолаларга үөрэммит. 1965 сыллаахха 22 сааһыгар Тойбохойдооҕу орто оскуоланы бүтэрбитэ. Бу кэнниттэн кини үөрэниитэ тохтообута.

Олоҕун устата соҕотох "Уоттаах түннүк" диэн хоһоонун хомуурунньуга тахсыбыт.

2003 сыл "Бичик" кинигэ кыһата Альберт Бүлүүйүскэй ханна да тахсыбатах айымньыларын "Дойдубар мин тыыннах эргиллиэм" диэн кинигэ оҥорон бэчээккэ таһаарбыт.
Кэлин 2021 сыллаахха А.А.Егорова "Доҕоттоор, мин сир тыыннаах киһитэбин!" диэн кинигэҕэ поэт айымньыларын, суруктарын уонна кини туһунан матырыйааллары түмэн, хомуйан оҥорбута.
Поэт 1979 сыл бэс ыйын 1 кунугэр кини бу Орто дойдуттан барбыта.

Поэт олоҕун кэрчиктэрэ
 1950—1951  —  Сиэйэ оскуолатыгар киирбит —  ыалдьан үөрэммэтэх.
 1952 —  Кутана оскуолатыгар 0-й кылааска үөрэммит. Маҥнайгы хоһоонун суруйбут.
 1953 —  Кутана,  Сиэйэ.  —  1-кы  кылааска үөрэммит.
 1954 —  Сиэйэ —  2-с  кылааска  үөрэммит.
 1955 —  Ыалдьан  үөрэммэтэх.
 1956 —  Илимниир.  Тубсанаторий.  Балыыһа  —  ыалдьан  үөрэммэтэх.
 1957 — Сунтаар.  Санаторнай-лесной оскуолаҕа 3-с кылааска үөрэммит.
 1962—1963  —  Кутана оскуолатын  8-с  кылааһын  20 саастааҕар бүтэрэр.
 1963—1964 — Дьокуускай куорат 2-с № -дээх оскуолатын  9-с  кылааһын үөрэнээччитэ.
 1964—1965  — Тойбохой оскуолатын  10-с  кылааһын  бүтэрэр.
 1965  —  Сунтаар,  Бэрдьигэстээх (алтынньы-сэтинньи  ыйдар).
 1966  —  Амма  оройуонугар  Амма  сэлиэнньэтин  библиотекатыгар  үлэлээбит (ахсынньы-муус устар  ыйдар).
 1967  — Дьокуускай  (ыам  ыйа-балаҕан  ыйа).
 1968 —  Бэрдьигэстээх — алтынньы  ый,  Сунтаар — от ыйа.
 1969  —  Чокуурдаах  —  от  ыйа-сэтинньи,  ахсынньы.
 1970 — Дьокуускай  —  «Эдэр  коммунист»,  «Кыым»  —  Покровскай.
 1971  —  Кутана,  Сунтаар  (1970  сыл  бэс  ыйыттан  1971  сыл  муус  устар ыйга диэри)  үлэтэ суох.
 1976 —  Кутана,  Маар-Күөл.
 1977—1979  —  Кутана,  Маар  Күөл,  Сунтаар.
 1979  —  бэс  ыйын  1  күнүгэр Сунтаар сэлиэнньэтигэр өлбүтэ

Ырыа буолбут хоһоонноро
 "Уоттаах түүҥҥү Дьокуускай"
 "үчүгэй да этэ ол сайын"

Кинигэлэрэ
 Уоттаах түннүк : хоһооннор. - Дьокуускай, 1968.
 Дойдубар мин тыыннаах эргиллиэм : хоһоон хомуурунньуга. - Дьокуускай, 2003.
 Доҕоттоор, мин сир тыыннаах киһитэбин! - Дьокуускай, 2021.

Категория:1943 сыллаахха төрөөбүттэр
Категория:1979 сыллаахха өлбүттэр
Категория:Дьон алпаабытынан
Категория:Кулун тутар 1 күнүгэр төрөөбүттэр
Категория:Бэс ыйын 1 күнүгэр өлбүттэр
Категория:Саха суруйааччылара